ਓਲਾਦੇਵੀ
ਓਲਾਦੇਵੀ ਹੈਜ਼ਾ ਦੀ ਦੇਵੀ ਅਤੇ ਅਸੁਰ ਮਾਯਾਸੁਰ ਦੀ ਪਤਨੀ ਹੈ ਅਤੇ ਬੰਗਾਲ ਦੇ ਖੇਤਰ (ਦੇਸ਼ ਬੰਗਲਾਦੇਸ਼ ਅਤੇ ਭਾਰਤੀ ਪੱਛਮੀ ਬੰਗਾਲ ਰਾਜ) ਅਤੇ ਮਾਰਵਾੜ ਦੇ ਲੋਕ ਇਸ ਦੀ ਪੂਜਾ ਕਰਦੇ ਹਨ। ਦੇਵੀ ਨੂੰ ਓਲਾਈਚੰਡੀ, ਓਲਾਬੀਬੀ ਅਤੇ ਬੀਬੀਮਾ ਦੇ ਤੌਰ 'ਤੇ ਵੀ ਜਾਣਿਆ ਗਿਆ ਹੈ। ਉਹ ਬੰਗਾਲ ਦੇ ਹਿੰਦੂਆਂ ਅਤੇ ਮੁਸਲਮਾਨਾਂ ਦੁਆਰਾ ਪੂਜਨੀਕ ਹੈ। ਮਾਂ ਸ਼ੀਤਲਾ ਦੇ ਨਾਲ ਰਾਜਸਥਾਨ ਵਿੱਚ ਉਸ ਦੀ ਪੂਜਾ ਵੀ ਕੀਤੀ ਜਾਂਦੀ ਹੈ ਅਤੇ ਉਸਦੇ ਸ਼ਰਧਾਲੂਆਂ ਨੂੰ ਹੈਜ਼ਾ, ਪੀਲੀਆ, ਦਸਤ ਅਤੇ ਪੇਟ ਨਾਲ ਜੁੜੀਆਂ ਹੋਰ ਬਿਮਾਰੀਆਂ ਤੋਂ ਬਚਾਉਂਦੀ ਹੈ। ਉਸ ਨੂੰ ਓਰੀ ਮਾਤਾ ਕਿਹਾ ਜਾਂਦਾ ਹੈ। ਮਾਰਵਾੜੀ ਪਰੰਪਰਾ ਵਿਚ, ਉਸ ਕੋਲ ਕੋਈ ਪੱਕਾ ਪ੍ਰਤੀਕ ਨਹੀਂ ਹੈ ਪਰ ਆਮ ਤੌਰ 'ਤੇ ਉਸ ਨੂੰ ਸ਼ੀਤਲਾ ਵਾਂਗ ਦਰਸਾਇਆ ਜਾਂਦਾ ਹੈ। ਓਲਾਦੇਵੀ ਬੰਗਾਲ ਵਿੱਚ ਲੋਕ ਪਰੰਪਰਾ ਦਾ ਇੱਕ ਮਹੱਤਵਪੂਰਨ ਹਿੱਸਾ ਹੈ, ਅਤੇ ਵੱਖ ਵੱਖ ਧਰਮਾਂ ਅਤੇ ਸਭਿਆਚਾਰਾਂ ਦੇ ਸਮੂਹਾਂ ਦੁਆਰਾ ਇਸ ਦਾ ਸਨਮਾਨ ਕੀਤਾ ਜਾਂਦਾ ਹੈ।